આપણા કાનની રચના ત્રણ ભાગમાં વહેંચાયેલી હોય છે; બાહ્ય ભાગ, માધ્ય ભાગ અને આંતરિક ભાગ. કાનનો મધ્ય ભાગ, આપણા ગળાના પાછળના ભાગ સાથે એક નાળથી જોડાયેલો હોય છે, જેને “ઓસ્તાચીન ટ્યૂબ” કહેવામાં આવે છે. જયારે બાળકને શરદી, ખાંસી અથવા અન્ય કોઈ પ્રકારની એલર્જી થઈ હોય છે ત્યારે આ ઓસ્ટાચિન ટ્યૂબ ઉપર સોજો આવે છે. એથી હવાની અવરજવર માટે અવકાશ ઓછો થઈ જાય છે. કાનને સાફ રાખતું પ્રવાહી અંદર જ પુરાઈને રહી જાય છે, જ્યાં પછી કીટાણું પાંગરવા લાગે છે અને પરિણામ સ્વરૂપે કાનમાં સંક્રમણને લીધે થતી તકલીફનો સામનો કરવો પડે છે. બાળકની ઓસ્તાચીન ટ્યૂબ સુવિકસિત ન હોવાને કારણે તેઓ આવા સંક્રમણનો શિકાર સરળતાથી બની જાય છે.